OpenLLM-France/wikimedia huggingface dataset:
# Diego Castell Campesino

Diego Ladislao Castell Campesino (Almassora, 1956) és un metge i polític valencià, alcalde de Castellfort i senador designat per les Corts Valencianes en la VI Legislatura.

## Biografia

Llicenciat en Medicina i Cirurgia per la Universitat de València. Militant del Partido Popular, a les eleccions municipals espanyoles de 1991 fou escollit alcalde de Castellfort. Entre 1995 i 1997 fou director per a la Gestió d'Atenció Primària i Promoció de la Salut de la Conselleria de Sanitat de la Generalitat Valenciana i entre 1997 i 1999 director general d'Atenció Primària i Farmàcia.
A les eleccions municipals espanyoles de 1999 fou novament escollit alcalde de Castellfort. De 1999 a 2007 fou senador designat per les Corts Valencianes. Ha estat membre de la Diputació Permanent del Senat i portaveu adjunt del Grup Parlamentari Popular. A les eleccions municipals espanyoles de 2007 fou escollit regidor d'Almassora.

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.139. ISBN 9788495484802.
* ↑ Fitxa del Senat
* ↑ Diego Castell Campesino, nuevo director general de la Fundación, El Periódico Mediterráneo, 17 de juny de 2008
# (1639) Bower

(1639) Bower és un asteroide pertanyent al cinturó d'asteroides descobert per Sylvain Julien Victor Arend des del Real Observatori de Bèlgica, Uccle, el 12 de setembre de 1951.
Inicialment va ser designat 1951 RB. Més endavant es va nomenar en honor de l'astrònom nord-americà Ernest Clare Bower (1890-1964).
Bower està situat a una distància mitjana del Sol de 2,573 ua, podent acostar-se fins a 2,185 ua. Té una inclinació orbital de 8,44° i una excentricitat de 0,1508. Emplea a completar una òrbita al voltant del Sol 1507 dies.

## Vegeu també

* Cos menor del sistema solar

## Referències

* 1 2 3 4 5 6 7 8 9 «JPL Small-Body Database». [Consulta: 30 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1639.
* 1 2 3 4 5 6 «JPL Small-Body Database». [Consulta: 25 gener 2024].
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.

## Enllaços externs

* «(1639) Bower» (en anglès). Minor Planet Center.
# Alamanda II d'Entença

Alamanda de Santmartí o Alamanda de Subirats, més coneguda com a Alamanda d'Entença (segle xiii). Senyora de la baronia de Castellvell (posteriorment anomenada Entença) (1244-1246) i de Móra d'Ebre, Garcia, Tivissa, Ulldemolins, Siurana, Falset, Marçà, Cabassers, Pratdip, Colldejou i El Masroig.
Filla de Ferrer de Santmartí, Alamanda era neta de Guillem III de Santmartí i Alamanda de Castellvell, a qui succeí al capdavant de la baronia.
Es va casar amb Guillem d'Entença el 1242. Amb aquest matrimoni la baronia de Castellvell va agafar el nom de baronia d'Entença. Van tenir un únic fill, Berenguer I d'Entença, primer noble en utilitzar el nom de baró d'Entença.

## Referències

* Gran Enciclopèdia Catalana (Santmartí)
# Cèsar Bravo

César Bravo Gil (Barcelona, 14 de maig de 1981), és un jugador de bàsquet català. Mesura 2,00 metres i ocupa la posició d'aler.

## Carrera esportiva

Es va formar com a jugador de bàsquet en les categories inferiors del FC Barcelona, on durant diverses temporades va estar alternant l'equip vinculat de l'EBA amb el de l'ACB. Durant la seva etapa com a barcelonista va aconseguir els títols més importants que adornen el seu palmarès: un campionat de la lliga ACB, una Copa del Rei i un campionat de l'Eurolliga, tots ells aconseguits durant la temporada temporada 2002-03, tot i que la seva aportació a la consecució dels títols va ser molt minsa degut als pocs minuts de què va gaudir.
La temporada 2003-04, després de disputar un únic partit amb el FC Barcelona, fitxà pel Leche Río Breogán també de l'ACB, amb el qual disputà un total de 12 partits en tota la temporada.
La temporada 2004-2005 fitxà per un altre equip ACB, el Ricoh Manresa, on la seva aportació tampoc no fou molt destacada, finalitzant amb 24 partits jugats i una mitjana de 2,5 punts i 1,75 rebots per encontre.
La temporada següent decidí fitxar pel Ciudad de Huelva de la lliga LEB on hi romangué durant dues temporades. La primera d'elles la va passar en blanc per una fractura al tendó d'aquiles i en la segona acabà relegat molts minuts a la banqueta, motiu pel qual la temporada 2007-08 decidí firmar per un conjunt d'una categoria inferior i fitxà pel Qalat Cajasol de la Leb de Plata.
La seva bona participació en l'equip andalús li va servir durant la pretemporada 2008-09 per firmar un contracte de prova per un mes amb el Càceres 2016 Basket de la LEB Oro, que va prorrogar dos mesos més al seu venciment, de manera que va iniciar la temporada com a membre de la plantilla del conjunt extremeny, que abandonaria després de la disputa de la vuitena jornada de la temporada regular, ja que el Càceres 2016 va decidir no renovar-li el seu contracte temporal.

## Trajectòria professional

* Categories inferiors del Grup Barna i del FC Barcelona
* 1999-00 EBA FC Barcelona
* 2000-01 EBA i ACB (4 partits) FC Barcelona
* 2001-02 EBA i ACB (2 partits) FC Barcelona
* 2002-03 EBA i ACB (22 partits) FC Barcelona
* 2003-04 ACB FC Barcelona (1 partit)
** 2003-04 ACB Leche Río Breogán (12 partits)
* 2004-05 ACB Ricoh Manresa (24 partits)
* 2005-07 LEB Club Baloncesto Ciudad de Huelva
* 2007-2008 LEB Plata Qalat Cajasol
* 2008: LEB Oro Càceres 2016 Basket
* 2009: LEB Plata Wtc Almeda Park Cornellà

## Palmarès

* 1996-97 Campió d'Espanya Cadet amb el FC Barcelona.
* 1997-98 Campió d'Espanya Júnior amb el FC Barcelona.
* 1998-99 Campió d'Espanya Júnior amb el FC Barcelona.
* 2002-03 Campió de la lliga ACB amb el FC Barcelona.
* 2002-03 Campió de la Copa del Rei amb el FC Barcelona.
* 2002-03 Campió de l'Eurolliga amb el FC Barcelona.

## Fonts

* César Bravo, a prova al Càceres 2016
* El Cáceres tria l'aler català César Bravo

## Referències

* ↑ solobasket.com Càceres 2016 talla en Cèsar Bravo consultat el novembre de 2008

## Enllaços externs

* Fitxa del jugador a ACB.com Arxivat 2010-10-06 a Wayback Machine. (castellà)
# Ermengol d'Urgell

Ermengol d'Urgell és el nom dels següents personatges:
* Sant Ermengol d'Urgell (Aiguatèbia, segle X - El Pont de Bar, 1035), bisbe d'Urgell entre el 1010 i 1035
* Ermengol I d'Urgell, dit el de Còrdova (975 - Còrdova, 1010), infant de Barcelona i comte d'Urgell (992 -1010).
* Ermengol II d'Urgell, dit el Pelegrí (1009 - Jerusalem 1038), comte d'Urgell (1010 -1038).
* Ermengol III d'Urgell, denominat el de Barbastre (1032 - Barbastre, 1066), comte d'Urgell (1038 -1066).
* Ermengol IV d'Urgell, dit «el de Gerb» (1056 – Gerb, 1092), comte d'Urgell (1066 –1092).
* Ermengol V d'Urgell, dit el de Mollerussa (1078 – Lleó 1102), comte d'Urgell (1092 –1102).
* Ermengol VI d'Urgell, dit el de Castella (Valladolid 1096 - Castella 1154), comte d'Urgell (1102 -1154).
* Ermengol VII d'Urgell, dit el de València (? - Requena, 1184), comte d'Urgell (1154 -1184).
* Ermengol VIII d'Urgell, dit el de Sant Hilari (1158 - 1209), comte d'Urgell (1184 -1209).
* Ermengol IX d'Urgell (? - 1243), comte d'Urgell i vescomte d'Àger (1243).
* Ermengol X d'Urgell (~1274 - Camporrells, Llitera 1314), comte d'Urgell (1268 -1314) i vescomte d'Àger (1267 -1268) i (1299 -1314)
# Andrea Costa

Andrea Costa (Imola, Itàlia, 30 de novembre de 1851 – Imola, Itàlia, 19 de gener de 1910) fou un polític italià, considerat el fundador del socialisme italià.

## Referències

* ↑ «Costa Andrea (1851-1910)». Archivi familiari e di persone, carteggi privati. Archivio Storico Comunale di Imola. Bim Biblioteca comunale di Imola. [Consulta: 1r novembre 2016].
# 1130
## Esdeveniments

* La dinastia almohade s'estableix al Marroc
* Comença a veure's l'art gòtic
* Els poemes provençals de Marcabru

## Necrològiques

* K'uan Fan (990-1930) Pintor xinès de l'Escola del Nord
# (12624) Mariacunitia

(12624) Mariacunitia és un asteroide del cinturó principal d'asteroides.

## Descripció

(12624) Mariacunitia és un asteroide del cinturó principal d'asteroides. Fou descobert el 17 d'octubre de 1960 a l'Observatori del Mont Palomar per Cornelis Johannes van Houten, Ingrid van Houten-Groeneveld i Tom Gehrels.
Presenta una òrbita caracteritzada per un semieix major de 2,30 UA, una excentricitat de 0,14 i una inclinació de 4,4° respecte a l'ecliptica.
És anomenat així en honor de Maria Cunitz, astrònoma alemanya.

## Vegeu també

* Llista dels planetes menors (12001-13000)
* Cinturó d'asteroides

## Referències

* 1 2 3 Afirmat a: Minor Planet Center Database.
* 1 2 «JPL Small-Body Database». [Consulta: 3 desembre 2023].
* ↑ Afirmat a: JPL Small-Body Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=12624.
* 1 2 3 4 5 6 7 8 9 «JPL Small-Body Database». [Consulta: 12 febrer 2024].
* ↑ «(12624) Mariacunitia = 9565 P-L» (en anglès). [Consulta: 17 octubre 2015].
* ↑ «12624 Mariacunitia (9565 P-L)» (html) (en anglès). [Consulta: 17 octubre 2015].
* ↑ «Maria Cunitz, la ‘Palas de Silesia’ | Vidas científicas» (en castellà). Mujeres con ciencia, 12-09-2016. [Consulta: 16 novembre 2020].
# .gal

.gal és un domini de primer nivell genèric d'Internet sol·licitat per a pàgines referents a Galícia, o amb les que hi estan relacionades d'alguna manera. La campanya va començar seguint l'exitosa introducció del .cat per la comunitat cultural catalana. Moltes empreses i institucions estan involucrades en aquesta campanya, incloent-hi el govern autònom, la Xunta de Galícia. Va ser aprovat el juny de 2013 i va entrar en funcionament el 2014.

## Referències

* ↑ «Presentación da aprobación do .gal, o dominio para a lingua e a cultura galega (en gallec)», 14-06-2013. Arxivat de l'original el 2013-06-18. [Consulta: 17 juny 2013].
* ↑ "Nace la primera web del dominio ‘.gal'", El País, edició Galícia, 16 de maig del 2014.

## Vegeu també

* .cat
* .eus
* .bzh
* .scot
* .krd

## Enllaços externs

* Dominio .gal (pàgina en gallec, castellà i anglès)
* European Cultural and Linguistic Domains Arxivat 2016-12-25 a Wayback Machine., xarxa europeu de dominis culturals i lingüístics d'internet (pàgina en anglès).
Domini de primer nivell genèric :
Actuals :
Proposats :
Llista de dominis de primer nivell territorial :
Viccionari
# A Film Johnnie

A Film Johnnie és un curtmetratge mut de la Keystone dirigit per George Nichols i protagonitzat per Charles Chaplin, Mabel Normand i Roscoe Arbuckle. El nom de la pel·lícula prové de l'expressió “stage door johnnies” amb la qual es designava a les persones que rondaven prop dels escenaris esperant poder veure els seus actors favorits o aconseguir treballar en les funcions. Es va estrenar el 2 de març de 1914.

## Argument

Charlie va al cinema i s'enamora d'una de les actrius que surt a la pantalla d'un nickleodeon i acaba sent expulsat. S'acosta als Keystone Studios per trobar-la. Interromp el rodatge d'una escena ja que en no ser conscient que es tracta d'una funció intenta ajudar l'heroïna de la pel·lícula. Es produeix un incendi que és aprofitat pel director per donar dramatisme a la pel·lícula. Charlot acaba completament moll per les mànegues d'incendi i rebutjat per l'actriu.

## Repartiment

* Charles Chaplin (Film Johnnie)
* Roscoe Arbuckle (ell mateix)
* Virginia Kirtley o Peggy Pearce (Keystone Girl)
* Mabel Normand (ella mateixa)
* Ford Sterling (ell mateix)
* Edgar Kennedy (director)
* Mack Sennett (ell mateix)
* Hank Man (tramoista)
* Minta Durfee (assistent al nickleodeon)
* Peggy Pearce (Keystone Girl)
* Billy Gilbert (acomodador)

## Referències

* 1 2 Okuda, Ted; Maska, David. Charlie Chaplin at Keystone and Essanay: Dawn of the Tramp (en anglès). iUniverse, 2005-08, p. 27. ISBN 978-0-595-36598-2.
* 1 2 Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 33. ISBN 978-0-8108-8242-3.
# 1362

El 1362 (MCCCLXII) fou un any comú iniciat en dissabte pertanyent a la baixa edat mitjana.

## Esdeveniments

* Corts de Montsó: la Diputació del General la formen tres membres, representants de cada braç.
* Batalla de les Aigües Blaves
* Tempesta Grote Mandrenke, que causà 25.000 morts al nord d'Europa
* Muhàmmad V de Gharnata recupera el tron després d'assassinar el seu rival Muhàmmad VI
* Comença el pontificat d'Urbà V

## Necrològiques

* Barcelona: Berenguer de Cruïlles, primer President de la Generalitat de Catalunya
* Lluís I de Tàrent

## Referències

* ↑ LeVay, Simon. When science goes wrong : twelve tales from the dark side of discovery. 1a ed.. Nova York: Penguin Group, 2008. ISBN 0452289327.
# A Margalida

«A Margalida» és una cançó composta pel cantautor català Joan Isaac el 1976 i publicada per primera vegada el 1977 al seu àlbum Viure. Està dedicada a Margalida Bover, companya sentimental del jove anarquista català Salvador Puig Antich, executat el 1974 pel règim franquista a la presó Model de Barcelona mitjançant el mètode del garrot vil. El tema va ser escrit per l'artista amb el coneixement d'estar proper a la situació, a causa de la seva proximitat a la família durant l'època en què es va desenvolupar aquest succés. Per la seva bellesa i sensibilitat ha esdevingut una cançó popular que forma part de la memòria col·lectiva a Catalunya; representa tot un himne contra la pena de mort. També apareix als discos Planeta Silenci (1998), Només han passat cinquanta anys (2004), Bàsic (2007) i Duets (2007).
La primera versió publicada s'inclogué en l'LP Viure, amb la traducció del text realitzada per José Manuel Caballero Bonald. Joan Isaac interpreta la cançó «A Margalida» en totes les seves actuacions, generalment precedida per un text recollit en el llibre Compte enrere de Francesc Escribano. Amb aquest gest simbòlic el cantautor rendeix un homenatge continuat a Salvador Puig Antich, contribuint així al manteniment de la memòria col·lectiva històrica.
L'última versió publicada té com a particularitat que és cantada en part en català i en part en basc, acompanyat per l'artista basc Gorka Knörr.

## Referències

* ↑ «"A Margalida", bandera negra al cor per Puig Antich». Enderrock, 200.
* ↑ «Joan Isaac interpreta "A Margalida"» (Video en línia). Televisió de Catalunya, 12-12-2014. [Consulta: 16 juliol 2017].

## Enllaços externs

* «A Margalida». Viasona.
* Comentari de Xevi Planas al Club de la Cançó
# Abu-l-Qàssim Unujur ibn al-Ikhxid

Abu-l-Qàssim Unujur ibn al-Ikhxid (àrab: أبو القاسم أنوجور بن الإخشيد, Abū l-Qāsim Unūjūr ibn al-Iẖxīd), més conegut tot simplement pel seu nom Unujur, fou emir ikhxídida d'Egipte (946-961).
A la mort del seu pare Muhàmmad ibn Tughj al-Ikhxid el 946, el visir Abu l-Misk Kafur, com a visir, va garantir la successió a Unujur, que era jove. El visir va fer un avantatjós tractat amb l'emir hamdànida d'Alep (947) garantia a Egipte la possessió de Damasc, fins aleshores en poder d'Alep, però reconeixia la possessió hamdànida d'Alep, Homs i Kinnasrin
Una revolta dirigida per Ghalbun el 947-948 fou sufocada. Males collites seguides de fam, van provocar l'augment de preus acompanyats de disturbis el 949 i el 952.
El 954 Unudjur va intentar un cop d'estat per desfer-se de la tutela de Kafur, però el control dels llocs claus per aquest, a l'exèrcit i l'administració, el va fer fracassar; Unudjur va poder conservar el títol de manera nominal. Aquest mateix any un gran incendi va devastar el barri comercial d'al-Fustat i a l'any següent un terratrèmol força destructiu va afectar el país. Aquestes desgràcies combinades amb males collites i nous episodis de fam i augments dels preus, van provocar disturbis al carrer (955).
Abu l-Kasim Anukur ibn al-Ikhshid va morir jove el 961, i el va succeir el seu germà Abu l-Hasan Ali ibn al-Ikhshid amb Kafur com a governant efectiu.
# Ahmose (fill d'Amenofis II)

Ahmose ("Fill de la Lluna") va ser un príncep egipci i Gran Sacerdot de Ra durant la XVIII Dinastia d'Egipte.
Ahmose en jeroglífic :
Ahmose era probablement un dels fills del faraó Amenofis II. Va estar en el càrrec de Gran Sacerdot de Ra a Heliòpolis durant el regnat del seu germà Tuthmosis IV. Una estela seva, que probablement es trobava originalment a Heliòpolis, avui és a Berlín. Per altra banda es conserva també una estàtua trencada seva (provinent probablement de Coptos) que es troba al Caire.
La primera síl·laba del seu nom s'escriu com una mitja lluna.

## Referències

* 1 2 Dodson, 2004, p. 137.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
# Ahmad Xah III Gudjarati

Ahmad Xah III (de naixement Radj l-Mult) fou sultà de Gujarat. Era rebesnet d'Ahmad Xah I Gudjarati i va succeir a Mahmud Xah III Gudjarati.
Com que Mahmud III no havia deixat hereus els nobles el van proclamar sultà quan era menor d'edat. Però el poder va passar a una vintena de nobles que es van repartir el país, i la monarquia fou merament decorativa. La principal figura fou Itimad Khan, un hindú convertit a l'islam, que fou el regent del jove sultà. Daman es va cedir als portuguesos a canvi d'expulsar al governador local, un cap habshi que no pagava impostos ni reconeixia al govern central, pagant llavors un tribut; els portuguesos van atacar Daman el febrer de 1559 i les tropes habshis van abandonar la ciutat sense lluitar. Els habshis van assolir molta importància en aquest temps i van afeblir el poder central ja de per si molt minse.
El 1561 Ahmad III que volia governar pel seu compte, fou assassinat per orde del regent. No hi havia hereu i Itimad Khan va presentar a un altre nen que va dir que era fill de Mahmud III i una concubina, que va pujar al tron com Muzaffar Xah III

## Nota

* ↑ els habshis eren descendents dels esclaus portats a la zona pels mercaders àrabs i musulmans, generalment d'origen negre africà

## Referències

M.S. Comissariat, History of Gujarat, Londres 1928, reedició Bombai 1957
# Abdala

«Abdala» té aquests significats:
* Una vacuna contra el COVID-19
* Un nom i un cognom, com una variació en castellà del nom àrab comú Abdullah .

## Cognom

* Alberto Abdala (1920–1986) polític, pintor i vicepresident uruguaià o Uruguai
* Carlos Abdala (1930-1976), polític i diplomàtic uruguaià
* Edgardo Abdala (nascut el 1978), futbolista palestí d'origen xilè
* Edílson Abdala Júnior (nascut el 1987), futbolista brasiler
* Nadia Abdalá (1988), tennista mexicana
* Pablo D. Abdala (nascut el 1966), polític i advocat uruguaià
* Pablo Andrés Abdala Kovasevic (nascut el 1972), futbolista palestí d'origen argentí
* Washington Abdala (nascut el 1959), advocat, polític i humorista uruguaià
* Yaquelin Abdala (nascuda el 1968), artista cubana de tècniques mixtes

## Nom

* Abdalá Bucaram (nascut el 1952), polític i advocat equatoriana
* Abdalá Bucaram, Jr., futbolista equatorià
* Abdala Faye (nascut el 1971), artista senegalès
# Abdagaeses

«Abdagaeses» té aquests significats:
* Abdagaeses, rei indi
* Abdagaeses (Pàrtia) o Abdagases, oficial part del rei Tiridates III de Pàrtia
# Abdagases

«Abdagases» té aquests significats:
* Abdagases I, rei indi
* Abdagaeses (Pàrtia), oficial part del rei Tiridates III de Pàrtia
# Abdelkrim Merry

Abdelkrim Merry (àrab: عبد الكريم ميري كريمو) (Casablanca, 13 de gener de 1955), també conegut com a Merry Krimau, és un exfutbolista marroquí de la dècada de 1980.
Fou internacional amb la selecció del Marroc amb la qual participà en la Copa del Món de futbol de 1986.
Pel que fa a clubs, destacà a RC Strasbourg, FC Metz i SC Bastia.
L'any 2012 es convertí en entrenador del club Olympique Marrakech.

## Referències

* ↑ Abdelkrim Merry a National-Football-Teams.com (anglès)
* ↑ Player profile - RC Strasbourg
* ↑ Player profile Arxivat 19 August 2009$^{[Datemismatch]}$ a Wayback Machine. - FC Metz
* ↑ «Voici une page qui vous dira les transferts effectués durant ce mercato de l'été 2012 par les joueurs ayant opéré à l'ASSE.». Arxivat de l'original el 2016-03-05. [Consulta: 2 juliol 2019].
# Algar (Cadis)

Algar és una localitat de la província de Cadis, Andalusia, Espanya.L'any 2006 tenia 1.644 habitants. La seva extensió superficial és de 27 km² i té una densitat de 60,9 hab/km². Les seves coordenades geogràfiques són 36° 39′ N, 5° 39′ O. Està situada a una altitud de 212 metres i a 87 kilòmetres de la capital de la província, Cadis.
# Allendale

«Allendale» té aquests significats:
* Allendale (Carolina del Sud), localitat estatunidenca
* Allendale (Illinois), localitat estatunidenca
* Allendale (Michigan), localitat estatunidenca
* Allendale (Missouri), localitat estatunidenca
* Allendale (Nova Jersey), localitat estatunidenca
# Acord estratègic entre Eusko Alkartasuna i l'esquerra abertzale

El 20 de juny de 2010 la direcció d'Eusko Alkartasuna (EA) i antics membres de la il·legalitzada Batasuna inclosos dins de l'esquerra abertzale van signar públicament en el Palacio Euskalduna de Bilbao un acord sobiranista titulat Lortu arte (Fins a aconseguir-ho) i subtitulat «Bases d'un acord estratègic entre forces polítiques independentistes», pel qual ambdues parts es van comprometre a defensar la sobirania nacional del País Basc enfront d'Espanya i França. Eusko Alkartasuna, Alternatiba i membres de l'esquerra abertzale van formar en 2011 la coalició Bildu per presentar-se a les Eleccions municipals espanyoles de 2011. Bildu fou il·legalitzada pel Tribunal Suprem, però legalitzada pel Tribunal Constitucional.

## Vegeu també

* Pol sobiranista

## Referències

* ↑ «Debate de la propuesta Lortu Arte» (en castellà). Noticias de Navarra, 27-11-2010. [Consulta: 13 setembre 2023].
* ↑ Portabella, David «El Suprem barra el pas a Bildu per l'ajustada votació de 9 a 6». El Punt (Comarques Gironines), 02-05-2011, pàg. 24.
# Ailar (cràter)

Ailar és un cràter d'impacte en el planeta Venus de 8,2 km de diàmetre. Porta el nom d'un antropònim turc, i el seu nom va ser aprovat per la Unió Astronòmica Internacional el 1997.

## Referències

* ↑ «Ailar». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Alexandre I de l'Epir

Alexandre I de l'Epir (en llatí Alexander, en grec antic Ἀλέξανδρος Α') fou rei de l'Epir, fill de Neoptòlem I de l'Epir i germà d'Olímpia la mare d'Alexandre el Gran. Va regnar del 342 aC al 326 aC. També se'l coneixia com a Alexandre Molós.
Va arribar de petit a la cort macedònia i es va guanyar l'afecte del rei Filip que uns anys després va enderrocar al seu cosí Aecides o Arimbes i va donar la corona a Alexandre. Quant Olímpia va ser repudiada pel seu marit, va marxar a Epir i va demanar a Alexandre de fer la guerra a Filip, però Alexandre va mantenir l'aliança i encara li va donar a la seva filla Cleòpatra en matrimoni (336 aC). Durant la boda de Filip de Macedònia i Cleòpatra Filip va ser assassinat per Pausànies.
El 332 aC, responent a una petició dels tarentins va anar a Itàlia i va lluitar contra els Lucans i els Brucis. Després de derrotar els samnites i lucans prop de Paestum, va fer un tractat amb Roma. Després va obtenir altres victòries, conquerint Heraclea i Consèntia als Lucans, i Terina i Sipontum als Brucis. Però el 326 aC, per la traïció d'alguns lucans exiliats, es va veure obligat a lluitar en desfavorables condicions prop de Pandòsia, i va morir assassinat per un dels exiliats quan travessava el riu. Així es complí la profecia de l'oracle de Dodona que l'advertia de no acostar-se a Pandòsia i al Akheron, pel que va suposar que es tractava de la ciutat de Pandòsia a la vora de l'Akheron a Tespròcia.
Va deixar un fill, Neoptòlem que el va succeir, i una filla, Cadmea. D'Alexandre en parlen Justí, Titus Livi i Diodor de Sicília.

## Referències

* ↑ Alexander I a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 116